ຜູ້​ນໍາ​ ຂອງ 5 ສາສະໜາ ຮຽກຮ້ອງ ໃຫ້ຫວຽດນາມ ນັບຖື ສິດທິມະນຸດ
​ຜູ້​ນໍາ​ອາວຸ​ໂສ​ ຂອງຫ້າ​ສາສະໜາ​​ ທີ່ສໍາຄັນ​ໃນ​ຫວຽດນາມ ​​ອອກຖະ​​ແຫຼງການ​ຮ່ວມ​ ຮຽກຮ້ອງ​ໃຫ້ຮາ​ໂນ່ຍ ປະຕິບັດ​ຕາມ​ຄໍາ​ສັນ​ຍາ​ຂອງ​ທ່ານ​ເຈືອງ ເຕິ່ນ ຊັງ.
ບັນດາຜູ້ນໍາອາວຸໂສທາງສາສະໜາ ຈາກຫ້າສາສະໜາ ທີ່ສໍາຄັນ ໃນຫວຽດນາມ ໄດ້ພາກັນອອກຖະແຫຼງການຮ່ວມສະບັບນຶ່ງທີ່ຮຽກ ຮ້ອງໃຫ້ຮາໂນ່ຍ ຈົ່ງປະຕິບັດຕາມຄໍາໝັ້ນສັນຍາຂອງປະທານ ປະເທດ ເຈືອງ ເຕິ່ນ ຊັ່ງ ທີ່ໃຫ້ໄວ້ເມື່ອບໍ່ດົນມານີ້ທີ່ວ່າ ລັດຖະບານ ຂອງທ່ານ ໃຫ້ການເຄົາລົບນັບຖືດ້ານສິດທິມະນຸດຢ່າງເຕັມສ່ວນນັ້ນ ເວລາ ທ່ານ ພົບປະກັບປະທານາທິບໍດີ ບາຣັກ ໂອບາມາທີ່ນະຄອນ ຫຼວງຂອງສະຫະລັດເມື່ອເດືອນແລ້ວນີ້ ປະທານປະເທດ ເຈືອງ ເຕິ່ນ ຊັງ ໄດ້ໃຫ້ຂໍ້ສັງເກດວ່າ ຮາໂນ່ຍ ແລະວໍຊິງຕັນ ມີທັດສະນະທີ່ແຕກ ຕ່າງກັນ ໃນດ້ານສິດທິມະນຸດ ແຕ່ທ່ານກໍເວົ້າວ່າສິດທິມະນຸດ ແມ່ນ ໄດ້ຮັບການ ເຄົາລົບນັບຖືເປັນຢ່າງສູງຕະຫຼອດມາຢູ່ໃນຫວຽດນາມ ແຕ່ບັນດາຜູ້ນໍາສາສະໜາພຸດ ຄາທໍລິກ ໂປຣແທັສຕັນ ກາວດາຍ ແລະຫົວ ຫ້າວ ໃນຫວຽດ ນາມ ແມ່ນພາກັນປະຕິເສດ ບໍ່ຍອມຮັບເອົາຄໍາບອກກ່າວຂອງທ່ານ ຊັ່ງ ແຕ່ຢ່າງໃດ ໃນຖະແຫຼງການສະບັບນຶ່ງທີ່ອອກເມື່ອ ວັນພຸດວານນີ້ ແມ່ນໄດ້ບັນທຶກຢູ່ໃນບັນຊີເຫດການ ຂອງການລະເມີດສິດ ທິມະນຸດທີ່ຍັງດໍາເນີນຢູ່ຕໍ່ມາຈໍານວນຫຼາຍໆເຫດການ ຢູ່ໃນຫວຽດ ນາມໃນ ຂະນະນີ້ ທີ່ສົ່ງຜົນກະທົບຢ່າງໃຫຍ່ ຕໍ່ເສລີພາບທາງສາສະໜາ ແລະການ ສະແດງ ຄວາມຄິດເຫັນ ແລະສິດທິມະນຸດຂັ້ນພື້ນຖານອື່ນໆນັ້ນນໍາ ພະ Nguyen Manh Hung ປະຈໍາວັດ Binh Tan ຂອງສາ ສະໜາ Mennonite ໃນຫວຽດນາມ ບອກວີໂອເອວ່າ ຖະແຫຼງ ການດັ່ງກ່າວ ໄດ້ເວົ້າເຖິງບັນຫາສິດທິມະນຸດຢ່າງກວ້າງ ຊຶ່ງພະ Nguyen Manh Hung ກ່າວໃນຕອນນຶ່ງວ່າ: